RESOLUCIÓN do 27 de setembro de 2024 pola que se resolve a liña 1, plans de deseño para a innovación e a sustentabilidade-Deseñapeme, das axudas para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade e plans de innovación en procesos e organización (Deseñapeme e Innovapeme), cuxa actividade se enmarca nas prioridades estratéxicas da RIS3, convocadas pola Resolución deste organismo do 29 de decembro de 2023 (Diario Oficial de Galicia número 31, do 13 de febreiro de 2024).
Axencia Galega de Innovación — III. Outras disposicións — 08/10/2024

Mediante a Resolución da Axencia Galega de Innovación do 29 de decembro de 2023 (DOG núm. 31, do 13 de febreiro de 2024) establecéronse as subvencións para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade e plans de innovación en procesos e organización (Deseñapeme e Innovapeme), cuxa actividade se enmarca nas prioridades estratéxicas da RIS3, e convocáronse para o ano 2024 (códigos de procedemento IN848E e IN848D).
No seu artigo 23 regúlase a resolución e notificación destas axudas unha vez que a comisión de selección establecida no artigo 20 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 21.
De acordo con isto, e atendendo ao informe elaborado na sesión do 17 de xullo de 2024 pola Comisión de Selección,
1. Conceder as axudas para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade (liña 1-Deseñapeme, procedemento IN848E), ás entidades que obtiveron unha puntuación igual ou superior a 50 puntos de conformidade co disposto no artigo 21.2 das bases reguladoras, que figuran como anexo I a esta proposta.
O importe total das axudas concedidas é de 2.202.295,40 €, con cargo á aplicación orzamentaria que se recolle no seguinte cadro:
2. A desestimación das solicitudes que acadaron unha puntuación inferior a 50 puntos de conformidade co disposto no artigo 20.2 das bases reguladoras, ou ben non cumpren os requisitos que exixen as bases reguladoras, relacionadas no anexo II.
3. A relación de solicitudes que non foron admitidas a trámite figura no anexo III.
4. O pagamento destas axudas realizarase conforme o establecido no artigo 31 da resolución de convocatoria.
5. Para a xustificación da subvención deberá presentarse a documentación indicada nos artigos 29 e 30 da resolución de convocatoria no prazo establecido no artigo 28, nos seus números 1 e 2.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 27 de setembro de 2024